Graad 9 Besigheids

Sektore vervolg: Skryf die volgende in jul skrifte neer.

Verwantskappe van die drie sektore.

Al drie hierdie sektore is in ‘n noue verwantskap met mekaar en is elke sektor afhanklik van mekaar.

* Die primêre sektor voorsien grondstowwe aan die sekondêre sektor wat gebruik sal word om produkte te vervaardig.
* Die sekondêre sektor is afhanklik van die primêre sektor om grondstowwe te voorsien sodat hulle produkte kan maak, maar die sekondêre sektor is verantwoordelik daarvoor om produkte te verskaf aan die tersiêre sektor.
* Tersiêre sektor is afhanklik van albei die primêre en sekondêre sektor. Tersiêre sektor verkoop hierdie produkte aan die verbruikers, maar die tersiêre sektor kan ook weer goedere en dienste aan die primêre en sekondêre sektore verkoop/ verskaf.

Die rol van die drie sektore in die ekonomie.

**\* Primêre sektor:** die rol van die primêre sektor is om grondstowwe te vervaardig aan die ander sektore. Daar word nou minder gebruik gemaak van werkers binne die sektor**.**

**\* Sekondêre sektor**: binne die sekondêre sektor vind vervaardiging en verwerking van grondstowwe plaas. Soos die ekonomie en populasie groei, groei hierdie sektor ook, sodat die verbruikers se behoeftes en begeertes kan bevredig. Fabrieke maak gebruik van masjiene en tegnologie en veroorsaak dit dat werkers vervang moet word met masjiene.

**\* Tersiêre sektor:** sluit al die winkels in, sowel ook die diensbedryf in ons land. Hierdie sektor verskaf produkte en dienste aan die bevolking en besighede. In meeste dele van die ontwikkelde en ontwikkelende lande is ‘n groot gedeelte van die werkers deel van die sektor.

Soorte vaardighede wat nodig is vir elke sektor:

**Vaardighede in die primêre sektor:**

* In die sektor word daar hoofsaaklik gebruik gemak van ongeskoolde werkers.
* Hierdie sektor maak gebruik van fisiese arbeid wat gebruik word in mynbou, landbou en vissery.
* Daar is dus minder gekwalifiseerde werksgeleenthede in hierdie sektor.

**Vaardighede in die sekondêre sektor:**

* Werksgeleenthede in hierdie sektor is hoofsaaklik vir halfgeskoolde werkers.
* Werkers kan opgelei word om met die masjiene te werk in die fabriek.
* Bv. Werkers kan opgelei word om met ‘n masjien te werk sodat hulle die grondstowwe kan vervaardig.
* Daar is ook geskoolde werksgeleenthede beskikbaar vir bestuurders en toesighouers.

**Vaardighede in die tersiêre sektor:**

* Werksgeleenthede in hierdie sektor bevat beide ongeskoolde, halfgeskoolde en geskoolde werksgeleenthede.
* Daar word gebruik gemaak van ongekoolde werkers om in winkels te werk.
* Daar word ook gebruik gemaak van halfgeskoolde werkers binne hierdie sektor. Werkers word opgelei om die werk te kan doen.
* Daar word gebruik gemaak van hoogs kwalifiseerde werkers wat aangestel word om binne hierdie besigheid te werk.